ମାଘ ସପ୍ତମୀ ବୁଡ଼ଃ ଚନ୍ଦ୍ରଭାଗାରେ ଲକ୍ଷାଧିକ ଶ୍ରଦ୍ଧାଳୁଙ୍କ ସମାଗମ\nକୋଣାର୍କ, ୧୧ା୨(ଡି.ଏନ.ଏ.) - ମଙ୍ଗଳବାର ମାଘସପ୍ତମୀ ବୁଡ଼। ଆରମ୍ଭ ହେବ ପ୍ରସିଦ୍ଧ ଚନ୍ଦ୍ରଭାଗା ମାଘସପ୍ତମୀ ମେଳା। ଏଥିପାଇଁ କୋଣାର୍କ ଚନ୍ଦ୍ରଭାଗା ବେଳାଭୂମି ଉତ୍ସବମୁଖର ହୋଇଉଠିଛି। ସୋମବାର ଷଷ୍ଠୀରେ ଲକ୍ଷାଧିକ ଶ୍ରଦ୍ଧାଳୁଙ୍କ ସମାଗମ ହୋଇଥିବାବେଳେ ବିଳମ୍ବିତ ରାତି ପର୍ଯ୍ୟନ୍ତ ଭିଡ଼ ବଢ଼ି ଚାଲିଥିଲା।\nମାଘ ସପ୍ତମୀ ବୁଡ଼ଃ ଚନ୍ଦ୍ରଭାଗାରେ ଲକ୍ଷାଧିକ ଶ୍ରଦ୍ଧାଳୁଙ୍କ ସମାଗମ\t February 11th, 20:36 PM February 11th, 20:36 PM\nକୋଣାର୍କ, ୧୧ା୨(ଡି.ଏନ.ଏ.) - ମଙ୍ଗଳବାର ମାଘସପ୍ତମୀ ବୁଡ଼। ଆରମ୍ଭ ହେବ ପ୍ରସିଦ୍ଧ ଚନ୍ଦ୍ରଭାଗା ମାଘସପ୍ତମୀ ମେଳା। ଏଥିପାଇଁ କୋଣାର୍କ ଚନ୍ଦ୍ରଭାଗା ବେଳାଭୂମି ଉତ୍ସବମୁଖର ହୋଇଉଠିଛି। ସୋମବାର ଷଷ୍ଠୀରେ ଲକ୍ଷାଧିକ ଶ୍ରଦ୍ଧାଳୁଙ୍କ ସମାଗମ ହୋଇଥିବାବେଳେ ବିଳମ୍ବିତ ରାତି ପର୍ଯ୍ୟନ୍ତ ଭିଡ଼ ବଢ଼ି ଚାଲିଥିଲା। ତୀର୍ଥ ପୁଷ୍କରିଣୀ ସଂଲଗ୍ନ ମେଳା ପଡିଆରେ ଶ୍ରଦ୍ଧାଳୁମାନେ ଚାଞ୍ଚରା ଓ ବାଉଁଶ କଣିରେ ଅସ୍ଥାୟୀ କୁଡିଆରେ ମାଟିହାଣ୍ଡିରେ ବ୍ୟଞ୍ଜନ ପ୍ରସ୍ତୁତ କରି ଅର୍କାଦିତ୍ୟଙ୍କୁ ଅର୍ପଣ କରିବା ପରେ ପରିବାର ବର୍ଗଙ୍କ ସହ ସେବନ କରିଥିଲେ। ଏହାପରେ ନିକଟ ହାଣ୍ଡିଭଙ୍ଗା ପୁଷ୍କରିଣୀରେ ହାଣ୍ଡି ବାଡେଇ ଥିବା ଦେଖିବାକୁ ମିଳିଥିଲା। ସେହିଭଳି ସପ୍ତମୀ ଉପଲକ୍ଷେ ଛୋଟାରାମ ବାବାଙ୍କ ଆଶ୍ରମରେ ଅଷ୍ଟମ ପ୍ରହର ନାମଯଜ୍ଞ ଅନୁଷ୍ଠିତ ହୋଇଥିଲା। ତ୍ରିଶମ୍ଭୁ ବାବା ତ୍ରିବେଣୀଶ୍ୱର, ବାବା ଐଶାନେଶ୍ୱର ଓ ବାବା ଦକ୍ଷିଣେଶ୍ୱର ମହାଦେବ ସୁସଜିତ ବିମାନ ଓ ଉଜ୍ଜ୍ୱଳ ଆଲୋକମାଳାରେ ନିଜ ବିଜେସ୍ଥଳୀରୁ ବର୍ଣ୍ଣାଢ୍ୟ ଶୋଭାଯାତ୍ରାରେ ଆସି କୋଣାର୍କ ଏନ୍ଏସି ପଡିଆ, ପୂର୍ତ୍ତ ବିଭାଗ ଓ କୋଣାର୍କ ରାଜସ୍ବ ନିରୀକ୍ଷକ କାର୍ଯ୍ୟାଳୟଠାରେ ପହଞ୍ଚତ୍ବା ପରେ ପକ୍ତି ଭୋଗ ଲାଗି ହୋଇଥିଲା। ରାତି ୨ଟା ୫୮ରେ ତୀର୍ଥ ପୁଷ୍କରିଣୀ ସ୍ନାନ ମଣ୍ଡପରେ ବିଜେ କରିଥିଲେ। ସେଠାରେ ଦେବନୀତି ଅନୁଯାୟୀ ତ୍ରୀଶମ୍ଭୁଙ୍କ ପୂଜାର୍ଚ୍ଚନା ଓ ସ୍ନାନ କାର୍ଯ୍ୟ ସମ୍ପନ୍ନ ହୋଇଥିଲା। ଏହାପରେ ଭୋର୍ ୪ଟାରେ ଲକ୍ଷାଧିକ ଶ୍ରଦ୍ଧାଳୁ ମହୋଦଧି ଓ ତୀର୍ଥ ପୁଷ୍କରିଣୀରେ ବୁଡ଼ ପକାଇ ପୂଣ୍ୟ ଅର୍ଜନ କରିଥିଲେ।\nଜିଲା ସଂସ୍କୃତି ବିଭାଗ ପକ୍ଷରୁ ୨୪ ଘଣ୍ଟିଆ ସାସ୍କୃତିକ କାର୍ଯ୍ୟକ୍ରମ ପରିବେଷଣ କରାଯାଉଥିବାବେଳେ ଜିଲା ସୂଚନା ଓ ଲୋକ ସମ୍ପର୍କ ବିଭାଗ ପକ୍ଷରୁ ହଜିଲା ଖୋଜିଲା ମଞ୍ଚ ଖୋଲାଯାଇଛି। ମାଘ ସ୍ନାନ ପାଇଁ ଡ୍ରେନେଜ ବିଭାଗ ପକ୍ଷରୁ ପୂର୍ବରୁ ପୁଷ୍କରିଣୀ ଖନନ ଓ ଚୁନ ପକାଯାଇ ବିଶୋଧନ କରାଯାଇଥିଲା। ପୁରୀ ଏସ୍ପି ସାର୍ଥକ ଷଡ଼ଙ୍ଗୀଙ୍କ ପ୍ରତ୍ୟକ୍ଷ ତତ୍ତ୍ୱାବଧାନରେ ତୀର୍ଥ ପୁଷ୍କରିଣୀ, ମେଳା ପଡିଆ, ହେଲିପ୍ୟାଡ୍, ବସ୍ଷ୍ଟାଣ୍ଡ୍ ସମେତ ବିଭିନ୍ନ ସ୍ଥାନରେ ସୁରକ୍ଷା ବ୍ୟବସ୍ଥାକୁ କଡାକଡି କରାଯାଇଛି।
